Didier Loison

Didier LOISON (naskiĝis la 27an de marto 1973 en Auxerre) estas franca esperantisto.

Li ekkonis Esperanton en 1988 pere de radiostacio France Inter kaj eklernis ĝin en 1990.

Li fondis Esperanto-klubon en la Universitato de Burgonjo kaj instruis al komencantaj studentoj. Kiel regiona reprezentanto de JEFO, li organizis la unuan Gastronomian Semajnfinon en Dijon (“Amora”-mustarda) kaj plian proksime de Montbéliard (fromaĝa) en 1999.

Komitatano kaj poste kasisto de JEFO, li estis kasisto de la IJK en Strasburgo en 2001.

Komitatano de la francilia Esperanto-Federacio ekde 2010, kaj ties kasisto ĝis 2025de la francilia federacio. Komitatano de la landa asocio Esperanto-France ekde 2011, li estis ties vic-prezidanto pri eksteraj rilatoj, informado kaj komunikado (ERIK) de 2013 ĝis 2020. Li estis prezidanto de Espéranto France de majo 2019 ĝis majo 2021.

Li estas dumviva membro de Universala Esperanto-Asocio.

 Referencoj 

Kategorio:Francaj esperantistoj
Kategorio:Prezidantoj de Espéranto-France